CELEX: C2004/239/56
Language: fi
Date: 2004-09-25 00:00:00
Title: Asia T-208/04: Dominique Hardyn 7.6.2004 Euroopan unionin neuvostoa ja Euroopan yhteisöjen komissiota vastaan nostama kanne

25.9.2004   
            
            
               FI
            
            
               Euroopan unionin virallinen lehti
            
            
               C 239/25
            
         Dominique Hardyn 7.6.2004 Euroopan unionin neuvostoa ja Euroopan yhteisöjen komissiota vastaan nostama kanne
   (Asia T-208/04)
   (2004/C 239/56)
   Oikeudenkäyntikieli: ranska
   Dominique Hardy, kotipaikka Coudeville-plage (Ranska), on nostanut 7.6.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa ja Euroopan yhteisöjen komissiota vastaan. Kantajan edustaja on asianajaja Jean-François Péricaud.
   Kantaja vaatii, että ensimmäisen oikeusasteen tuomioistuin
   
                
            
            
               katsoo pääasiallisesti, että Euroopan yhteisö on vastuussa Hardylle otettuaan lainvastaisesti käyttöönsä ja sitten sovellettuaan yhteisön tullikoodeksin 5 artiklaa laivameklareiden vahingoksi;
            
         
                
            
            
               katsoo toissijaisesti, että Euroopan yhteisö on vastuussa Hardylle yhteisön tullikoodeksin 5 artiklan käyttöön ottamisesta ja sen soveltamisesta, vaikka se olisikin tapahtunut laillisella tavalla, koska siitä on aiheutunut Hardylle epätavallista ja erityistä vahinkoa;
            
         
                
            
            
               velvoittaa neuvoston ja komission yhteisvastuullisesti maksamaan Hardylle 60.510 euroa tai toissijaisesti 47.289 euroa ja kummassakin tapauksessa esillä olevan vahingonkorvauskanteen nostamisesta laskettavine laillisine korkoineen;
            
         
                
            
            
               velvoittaa neuvoston ja komission korvaamaan yhteisvastuullisesti oikeudenkäyntikulut.
            
         Oikeudelliset perusteet ja pääasialliset perustelut
   Kantajan mukaan komission Ranskan valtiota vastaan nostaman jäsenyysvelvoitteiden noudattamatta jättämistä koskevan kanteen johdosta Ranska on saattaakseen sen oikeuden yhdenmukaiseksi neuvoston asetuksen N:o 2913/92 (1) 5 artiklan kanssa poistanut laivameklarien ammattikunnan, johon myös kantaja kuuluu, tulliin ohjaamiseen liittyvän monopolin. Kantajan mukaan monopolin poistaminen johtuu suoraan asetuksen n:o 2913/92 5 artiklan soveltamisesta ja Euroopan yhteisö on sen vuoksi siitä vastuussa.
   Kantaja väittää pääasiallisesti, että asetuksen n:o 2913/95 5 artiklan käyttöön ottaminen merkitsee laitonta toimea, josta yhteisö on vastuussa.
   Ensiksinnäkin kantaja väittää, että kyseisellä artiklalla on jätetty noudattamatta EY 45 artiklan poikkeusmääräyksiä sikäli kuin laivameklarin ammatti kuuluu tullilainsäädännön täytäntööpanon perusteella julkisen vallan käyttöön.
   Kantaja vetoaa lisäksi oikeusvarmuuden ja luottamuksensuojan periaatteiden loukkaamiseen. Kantaja väittää yhtäältä, että asetuksen n:o 2913/92 5 artikla koskee tulliedustuksen käsitettä, joka eroaa laivameklareiden tosiasiallisesti toteuttaman tulliin ohjaamisen käsitteestä. Kantajan mukaan kyseisen artiklan analoginen tulkinta on vastoin oikeusvarmuuden periaatetta. Toisaalta kantaja vetoaa siihen, ettei huomioon ole otettu kantajan perusteltua luottamusta, joka on syntynyt kaikkien siirtymätoimenpiteiden puuttumisen vuoksi ja siihen seikkaan, että ranskalaiset laivameklarit olivat yhteisössä ainoita, jotka oli jatkuvasti suljettu aikaisempien vapauttamistoimenpiteiden ulkopuolelle.
   Kantaja vetoaa lisäksi yhdenvertaisuus- ja suhteellisuusperiaatteiden loukkaamiseen, joka johtuu siirtymätoimenpiteiden puuttumisesta. Lopuksi kantaja vetoaa omistusoikeuden loukkaamiseen, koska monopolin poistamisen johdosta heidän virkatehtävänsä eivät ole siirrettävissä, jolloin ne menettävät arvonsa.
   Toissijaisesti kantaja väittää, että yhteisön tuottamuksesta riippumaton vastuu syntyy kärsityn vahingon epätavallisen ja erityisen luonteen perusteella. Kantajan mukaan vahinko on epätavallista, koska virkatehtävien rahallisen arvon menetys ja voittomarginaali ylittävät normaalit taloudellisen riskin rajat, ja erityistä, koska laivameklarit muodostavat taloudellisina toimijoina selvästi erottuvan ryhmän.
   
      (1)  Yhteisön tullikoodeksista 12 päivänä lokakuuta 1992 annettu neuvoston asetus (ETY) N:o 2913/92 (EYVL L 302, 19.10.1992, s. 1)